বাংলাদেশ ফটোগ্রাফিক সোসাইটি

বাংলাদেশ ফটোগ্রাফিক সোসাইটি (বিপিএস হিসেবে পরিচিত) হলো বাংলাদেশের জাতীয় ফটোগ্রাফিক সোসাইটি, যেটি ঢাকা, বাংলাদেশে অবস্থিত। বাংলাদেশে এটিরই প্রথম ফটোগ্রাফি গ্যালারী ছিল। এটি আন্তর্জাতিক ফটোগ্রাফিক আর্ট ফেডারেশনের সদস্য। বাংলাদেশে ফটোগ্রাফির উন্নয়ন সাধন হলো বাংলাদেশ ফটোগ্রাফিক সোসাইটির মূল লক্ষ্য। তাছাড়া, জনসাধারণকে ফটোগ্রাফির গুরুত্ব উপলব্ধিতে সহায়তা ও এ বিষয়ে উৎসাহিত করাও এটির উদ্দেশ্য। এটি মানুষকে ফটোগ্রাফিকে পেশা হিসেবে গ্রহণ করতেও উদ্বুদ্ধ করে থাকে। এটি ফটোগ্রাফি বিষয়ে মানুষকে প্রশিক্ষণ ও ফটোগ্রাফারদের সংরক্ষণ করে রাখতেও ভূমিকা রাখে। আবার বিভিন্ন সময় প্রতিযোগিতা আয়োজন করে এটি বাংলাদেশকে বহির্বিশ্বের কাছে ফুটিয়ে তুলে। ১৯৯০ সালে বাংলাদেশ ফটোগ্রাফিক সোসাইটিতে আলোকচিত্রাচার্য মনজুর আলম বেগ প্রখ্যাত আলোকচিত্র শিল্পী আব্দুল মালেক বাবুল, গোলাম মুস্তাফা, বিজন সরকার, শহিদুল আলম, দেবব্রত চৌধুরী – বাংলাদেশ ফটোগ্রাফিক ইনস্টিটিউট (বিপিআই) প্রতিষ্ঠা করেন। আলোকচিত্র  প্রশিক্ষণ এবং উন্নয়নে এই প্রতিষ্ঠান উল্লেখযোগ্য অবদান রাখে। এই শাখায় একমাস মেয়াদি বেসিক ফটোগ্রাফি কোর্স করানো হয়। বাংলাদেশ ফটোগ্রাফিক ইনস্টিটিউট থেকে এ পর্যন্ত ৬৫টি ব্যাচে মোট ৬০০ জন প্রশিক্ষণ গ্রহণ করেছে। বাংলাদেশি ফটোগ্রাফারদের নিয়ে বাংলাদেশ ফটোগ্রাফিক সোসাইটি ১৯৭৬ সালের ১লা জানুয়ারি প্রতিষ্ঠিত হয়। এই সোসাইটি বাংলাদেশ ফটোগ্রাফিক ইনস্টিটিউটকে পরিচালনা করে যেখানে ফটোগ্রাফি বিষয়ে প্রশিক্ষণ দেয়া হয়। এই সোসাইটি বার্ষিকভাবে জাতীয় এবং দ্বিবার্ষিকভাবে আন্তর্জাতিক প্রতিযোগিতার আয়োজন করে। এই ইনস্টিটিউট নানা ধরনের সম্মেলন ও সেমিনার বাংলাদেশে আয়োজন করে থাকে। ১৯৭৫ সালে বেগার্ট এ বেগার্ট ইন্সটিটিউট অফ ফটোগ্রাফীর ১৫তম প্রতিষ্ঠা বার্ষিকীর এক সভায় আলোকচিত্রাচার্য মঞ্জুর আলম বেগ বাংলাদেশে ফটোগ্রাফির উন্নয়ন এবং বিকাশ এর জন্য আনুষ্ঠানিকভাবে একটি জাতীয় ফটোগ্রাফির সংগঠন করার প্রস্তাব দেন। ঐ সভায় উপস্থিত ছিলেন ডাঃ আনসার উদ্দিন আহমেদ, ডাঃ এ রব চৌধুরী, জনাব নুরুল ইসলাম, জনাব জাহাঙ্গির সেলিম, জনাব মো.মাকসুদুল বারি, জনাব বিজন সরকার, জনাব এম আর মজিদ, জনাব বিশ্বাস সহ অনেকে। বেগার্ট এর ছাত্র আলোকচিত্রশিল্পী মো.মাকসুদুল বারি সংগঠন এর নাম “বাংলাদেশ ফটোগ্রাফিক সোসাইটি” প্রস্তাব করেন যা ঐ সভায় গ্রহীত হয়। এবং একই সভায় জনাব বেগ কে বাস্তবায়ন কমিটির চেয়ারম্যান মনোনীত করা হয়। তার পরের বছর ৩০-৫-৭৬ তারিখে বাংলাদেশ ফটোগ্রাফিক সোসাইটির প্রথম নির্বাচন সভা অনুষ্ঠিত হয়।  ১৯৮৪ সাল পর্যন্ত বাংলাদেশ ফটোগ্রাফিক সোসাইটি বেগার্ট ইন্সটিটিউট অফ ফটোগ্রাফীর ঠিকানায় পরিচালিত হয় এবং ১৯৭৭-৮৫ পর্যন্ত আলোকচিত্রাচার্য মঞ্জুর আলম বেগ বাংলাদেশ ফটোগ্রাফিক সোসাইটির সভাপতির পদে দায়িত্ব পালন করেন। ২০১২সালের, ১৬ নভেম্বর বাংলাদেশ ফটোগ্রাফিক সোসাইটি ও শিল্পকলা একাডেমীর যৌথ উদ্যোগে “পোর্ট্রেট ফটোগ্রাফিতে লাইট” বিষয়ে এক কর্মশালা অনুষ্ঠিত হয়। ২০১৯ সালের ৪৩তম প্রতিষ্টাবার্ষিকীতে $১,০০০ অর্থ পুরস্কারের আন্তর্জাতিক প্রতিযোগিতা আয়োজন করা হয়। "Today's Gallery"। The Daily Star (ইংরেজি ভাষায়)। ৩১ মার্চ ২০১৭। সংগ্রহের তারিখ ১৩ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Proshanta's solo exhibit opens at Gallery Cosmos"। The Daily Star (ইংরেজি ভাষায়)। ৯ ডিসেম্বর ২০১৭। সংগ্রহের তারিখ ১৩ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Taposh wins FIAP Gold Medal in int'l photography competition"। The Daily Star (ইংরেজি ভাষায়)। ২০ জানুয়ারি ১৯৯৮। সংগ্রহের তারিখ ১৩ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "::: Star Weekend Magazine :::"। www.thedailystar.net। সংগ্রহের তারিখ ১৩ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২০।  https://www.pinterest.com/pin/833095631058149379/